Cyclone3

Cyclone3 je voľne dostupný, open source modulový content management framework (CMF) a Content Management System (CMS). Je to prvý open-source CMS systém, ktorý využíva Mozilla Application Framework a je založený na XUL administrácii. Licencia Cyclone3 patrí pod GNU General Public License.

V súčasnosti je využívaný napr. televíziou MarkízaMarkíza – CME TV Markíza, RTVS, portálom ITnews.skITnews  – Správy zo sveta IT, a OpenDocument Fellowship's OpenDocument validation service OpenDocument Fellowship – Organizácia, ktorej cieľom je adaptácia, vývoj a užívanie OpenDocument formátu., medzinárodným e-commerce Muziker fungujúcim v 26 krajinách.

 Cyclone3 XULadmin 

Cyclone3 XULadmin  je užívateľské rozhranie pre Cyclone3 Framework. S pomocou XULadminu bežní používatelia, ako napríklad redaktori, môžu ľahko meniť a aktualizovať obsah www stránky. XULadmin je komplexný nástroj na prácu s článkami, obrázkami, anketami, súbormi, site-user management, sitemap, direct mail a ďalšími.

Cyclone3 XULadmin pracuje ako rozšírenie prehliadača Mozilla Firefox. Používa technológiu Web 2.0 ako XUL (XML user-interface language) pre front-end a AJAX pre komunikáciu s back-end (server). XULadmin frontend bol vyvinutý Petrom Nemšákom a Michalom Ondrovičom.

Aktuálne je vo vývoji nové rozhranie (označované ako Windstorm) za použitia technológie Angular.

 História 

Program bol pôvodne napísaný Romanom Fordinálom v rokoch 2000/2001 ako komerčné CMS. Počas 3 rokov (2003 – 2006) bol Cyclone3 používaný v TV Markíza. Markíza následne používala rôzne CMS systémy vrátane Joomla a k Cyclone3 sa vrátila začiatkom roku 2008.

Pribudlo mnoho nových funkcií, ktoré časom viedli k vytvoreniu aplikácií framework. Všetky aplikácie Cyclone3 sú založené na otvorených štandardoch a technológiách ako XUL, DocBook, XML-RPC, SOAP, OpenDocument a ďalších.

 Technológie 

Cyclone3  využíva Perl, C/C++, XUL, JavaScript. 

 Kľúčové vlastnosti 

 Úplná podpora Unicode
 Podpora pre štandardy XHTML, WML, OpenDocument, DocBook a SVG
 Silný štatistický subsystém, SVG grafy
 Výkonný systém (Perl, FastCGI, RedisDB, RabbitMQ)
 Možnosť pripojenia rôznych databázových zdrojov (MySQL, Oracle, PostgreSQL, ODBC, SQLite)
 Multi-jazyčnosť
 Multi-content-type (document-type) publisher.
 Multi-engine framework (export, publisher, admin, job scheduller)
 Kaskádová architektúra (doména preberá konfiguráciu od inej domény)
 Jedna inštalácia umožňuje spustenie ľubovolného množstva služieb

 Oddelený design, logika a obsah.
 Riešenie problémov – automatický reporting, logovanie, debug a profilling.
 Designované pre vysokú dostupnosť a podporu viacerých domén v prostredí serverových klasterov.

 Referencie 

 Externé odkazy 

 Cyclone3 - oficiálna stránka
 Cyclone3 XULadmin - oficiálna stránka

Kategória:Redakčné systémy
Kategória:Softvér slovenského pôvodu